ปกติเป็นคนที่ไม่ค่อยมีปัญหาเกี่ยวกับเรื่องขับถ่าย ตั้งแต่ทานยาไซโปรเซ็พ 500 ท้องผูกหนักมาก ทั้งที่ทานผักและผลไม้เยอะ อุจจาระมีลักษณะคล้ายกับอุจจาระแพะ อุจจาระแข็งมากจนมีเลือดออกมา
สวัสดีค่ะ อาการอุจจาระแข็งมาก จนมีเลือดออกมานั้น ควรจะรักษาที่ต้นเหตุเพื่อทำให้อุจจาระนิ่มลง ขับถ่ายทุกวัน ลดโอกาสการเกิดภาวะท้องผูกหรือริดสีดวงทวารหนักตามมาโดยการรักษามีทั้งการดื่มน้ำมากๆ เน้นการรับประทานอาหารที่มีกากใยด้วยตนเอง เดินย่อยเบาๆหลังมื้ออาหาร ถ้าไม่ดีขึ้น อาจมีการใช้ยากลุ่มยาระบายอ่อนๆ ภายใต้การดูแลของแพทย์ยาฆ่าเชื้อ ไซโปรเซ็พ500 หรือชื่อสามัญว่าCiprofloxacin มักมีผลข้างเคียงเรื่องท้องเสียได้มากกว่า และอาจมีเวียนหัว คลื่นไส้ แสบร้อนทรวงอก นอนไม่หลับได้ จึงน่าจะเป็นสาเหตุที่ทำให้มีอาการท้องผูกได้น้อย แนะนำใช้ยาตัวนี้ให้ครบตามแพทย์สั่งถ้ายังมีข้อบ่งชี้การใช้